

**VÝZVA NA PREDLOŽENIE PONUKY V RÁMCI ZADÁVANIA KONKRÉTNEJ ZÁKAZKY s POUŽITÍM DYNAMICKÉHO NÁKUPNÉHO SYSTÉMU**

V súlade s § 61 ods. 3 zákona č. 343/2015 Z. z. o verenom obstarávaní a o zmene a doplnení niektorých zákonov v znení neskorších predpisov (ďalej len „zákon o verenom obstarávaní“ v príslušnom gramatickom tvare) Vás týmto obstarávateľská organizácia: Dopravný podnik Bratislava, akciová spoločnosť, so sídlom: Olejkárska 1, 814 52 Bratislava, IČO: 00 492 736, zapísaná v OR MS Bratislava III, oddiel: Sa, vložka č. 607/B v rámci zriadeného DNS s názvom: „**Projekčné služby modernizácie technickej infraštruktúry**“, kde Oznámenie o vyhlásení verejného obstarávania bolo dňa 14.10.2022 zverejnené v Úradnom vestníku EÚ pod č. 2022/S 199-567168, ako aj vo Vestníku verejného obstarávania č. 224/2022 zo dňa 17.10.2022 pod zn. 43859-MUS,

**vyzýva na predloženie ponuky**

ku konkrétnej zákazke s názvom: **„Projektová** **dokumentácia na obnovu objektov v správe DPB, a.s. - meniareň Dolné hony a meniareň Zlaté piesky\_č. 11\_2025“,** zadávanej prostredníctvom citovaného dynamického nákupného systému v rámci systému JOSEPHINE.

1. **Odkaz na internetovú adresu, na ktorej sú súťažné podklady a táto výzva na predkladanie ponúk v rámci zadávania konkrétnej zákazky s použitím dynamického nákupného systému podľa § 43 ods. 1 zákona o verejnom obstarávaní dostupné:**

<https://josephine.proebiz.com/sk/tender/69415/summary>

[**https://www.uvo.gov.sk/vyhladavanie-zakaziek/detail/dokumenty/449363**](https://www.uvo.gov.sk/vyhladavanie-zakaziek/detail/dokumenty/449363%20)

1. **Identifikátor zadávanej konkrétnej zákazky s použitím dynamického nákupného systému**

69415

1. **Odkaz na dokument, v ktorom sú uvedené doklady vyžadované na preukázanie splnenia podmienok účasti**

Podmienky účasti ako i spôsob ich preukázania sú uvedené v oznámení o vyhlásení verejného obstarávania a v súťažných podkladoch.

1. **Predmet zákazky**
	1. Názov konkrétnej zákazky zadávanej s použitím dynamického nákupného systému:

**Projektová dokumentácia na obnovu objektov v správe DPB, a.s. - meniareň Dolné hony a meniareň Zlaté piesky\_č. 11\_2025**

* 1. **Druh konkrétnej zákazky zadávanej s použitím dynamického nákupného systému**

Služby

* 1. **Číselný kód pre hlavný predmet a doplňujúce predmety konkrétne zákazky zadávanej s použitím dynamického nákupného systému z Hlavného slovníka, prípadne alfanumerický kód z Doplnkov ho slovníka Spoločného slovníka obstarávania (CPV)**

71220000-6 Návrhárske a architektonické služby

71242000-6 Príprava projektov a návrhov, odhad nákladov

71320000-7 Inžinierske projektovanie

* 1. **Podrobné vymedzenie (špecifikácia) predmetu konkrétnej zákazky zadávanej s použitím dynamického nákupného systému, technické požiadavky:**

Predmetom zákazky je vyhotovenie projektovej dokumentácie pre stavebné povolenie na obnovu meniarne Dolné hony a Zlaté piesky (DSP).

**Bližšia špecifikácia predmetu zákazky je uvedená v prílohe č. 1 tejto výzvy na predloženie ponuky – Opis predmetu zákazky**.

Zákazka nie je rozdelená na časti.

* 1. **Predpokladaná hodnota konkrétnej zákazky zadávanej s použitím dynamického nákupného systému**

**19 800,00** € bez DPH

* 1. **Miesto dodania predmetu konkrétne zákazky zadávanej s použitím dynamického nákupného systému**

Úspešný uchádzač bude poskytovať požadované projekčné služby v mieste jeho sídla, resp. v závislosti podľa potreby a zadania obstarávateľskej organizácie.

* 1. **Lehota dodania predmetu konkrétnej zákazky zadávanej s použitím dynamického nákupného systému**

Úspešný uchádzač je povinný dodať predmet zákazky v lehote najneskôr do **45 dní** dňa doručenia objednávky.

* 1. **Jazyk, v ktorom možno predkladať ponuku**

Slovenský resp. český jazyk

* 1. **Požadované zábezpeky a záruky**

Neuplatňuje sa.

* 1. **Osobitné podmienky**

Neuplatňuje sa.

* 1. **Typ zmluvného vzťahu:**

Zmluva o poskytovaní služieb (ďalej aj ako „Zmluva“).

* 1. **Obhliadka miesta predmetu zákazky - v prípade záujmu uchádzačov:**

**Kontaktná osoba:**

Peter Lovecký , lovecky.peter@dpb.sk , +421 911 105 374

Ing. Pavol Janoviak , janoviak.pavol@dpb.sk , +421 918 851 067

1. **Predkladanie ponuky**
	1. Návrh na plnenie kritéria - Vyplnený záväzný návrh na plnenie v informačnom systéme JOSEPHINE a Príloha č. 5 Dotazník uchádzača.
	2. Dodacia lehota – Vyplnený záväzný návrh na plnenie v informačnom systéme JOSEPHINE; alternatívne n**avrhnutú dodaciu lehotu vyjadrenú v dňoch uchádzač uvedie v Prílohe č. 5 Dotazník uchádzača.**
	3. Za predloženú ponuku sa nepovažuje ponuka poslaná prostredníctvom Komunikácie, nakoľko informačný systém JOSEPHINE takúto ponuku neakceptuje. **Ponuka sa predkladá prostredníctvom záložky Ponuky/žiadosti.**
2. **Obsah ponuky - pomocné dokumenty na vyhodnotenie ponúk**
	1. Za účelom vyhodnotenia ponúk uchádzač vloží do informačného systému JOSEPHINE nasledovné podpísané dokumenty:
* Prílohu č. 1 tejto výzvy na predloženie ponuky – Špecifikácia predmetu zákazky, v ktorej uchádzač uvedie dokumenty preukazujúce splnenie požiadaviek na predmet zákazky uvedených v Prílohe č. 1 tak, aby komisia mohla vyhodnotiť splnenie požiadaviek na predmet zákazky uchádzačom v celom rozsahu.

Uchádzačom vyplnená vyššie uvedená príloha bude podpísaná osobou oprávnenou konať za uchádzača.

* Prílohu č. 2 – Čestné vyhlásenie uchádzača
* ak ponuku nevypracoval sám, uvedie údaje o osobe, ktorej služby alebo podklady pri vypracovaní ponuky uchádzač využil podľa bodu 20.5 súťažných podkladoch.
* Vzor čestného vyhlásenia je uvedený v prílohe č. 2 tejto výzvy na predloženie ponuky.
* Prílohu č. 4 – vyplnený návrh Zmluvy

Návrh Zmluvy nesmie obsahovať žiadne ustanovenie, ktoré by bolo v rozpore s požiadavkami obstarávateľskej organizácie stanovenými v oznámení o vyhlásení verejného obstarávania a v týchto súťažných podkladoch. Návrh Zmluvy musí byť podpísaný oprávnenou osobou, ktorá môže konať v mene uchádzača a predložený vo forme scanu alebo podpísaný kvalifikovaným elektronickým podpisom

* Prílohu č. 5 – vyplnený dotazník uchádzača

S návrhom na plnenie kritéria na hodnotenie ponúk v zmysle Prílohy č. 3 podpísaný štatutárnym zástupcom uchádzača.

* Prílohu č. 6 – vyplnený formulár Podiel plnenia zo zmluvy – zoznam subdodávateľov
* Prílohu č. 7 – vyplnený formulár Čestné vyhlásenie podľa § 32 ZVO

Záujemca musí plniť ustanovenia § 32 ods. 7 v súbehu s ods. 8 ZVO.

1. **Lehota na predkladanie ponúk**

Lehotu na predkladanie ponúk obstarávateľská organizácia stanovila do **12.08.2025, 09:00 hod**. miestneho času.

1. **Elektronický systém, kde sa ponuky predkladajú**

[**https://josephine.proebiz.com**](https://josephine.proebiz.com)

1. **Lehota na otváranie ponúk**

Lehotu na otváranie ponúk obstarávateľská organizácia stanovila na **12.08.2025, 09:05 hod**. miestneho času.

Ponuky sa otvárajú spôsobom a za podmienok uvedeným v bode 29 súťažných podkladov.

1. **Relatívna váha kritéria/jednotlivých kritérií na vyhodnotenie ponúk alebo zostupné poradie dôležitosti kritérií, ak nie je/nie sú uvedené v oznámení o vyhlásení verejného obstarávania alebo v súťažných podkladoch**

Presnejšia formulácia kritérií na vyhodnotenie ponúk je uvedené v prílohe č. 3 tejto výzvy na predloženie ponuky.

1. **Ďalšie potrebné informácie**
	1. Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v tejto výzve a v súťažných podkladoch.
	2. Ponuka je vyhotovená elektronicky a vložená do informačného systému JOSEPHINE umiestnenom na webovej adrese https://josephine.proebiz.com/ Elektronická ponuka sa vloží vyplnením ponukového formulára a vložením požadovaných dokladov a dokumentov v informačnom systéme JOSEPHINE umiestnenom na webovej adrese <https://josephine.proebiz.com/>.
	3. Žiadame uchádzačov, aby pri vkladaní svojej ponuky boli obozretní, a skontrolovali, či ponuku vkladajú skutočne k výzve prostredníctvom informačného systému Josephine.
	4. Ponuky doručené obstarávateľskej organizácii po lehote uvedenej v bode 5 tejto výzvy nebudú vyhodnocované.
	5. Ponuky predložené v stanovenej lehote budú archivované obstarávateľskou organizáciou, ich obsah a informácie budú použité výlučne len na výber partnera.

V Bratislave dňa 01.08.2025

**Prílohy:**

1. Špecifikácia predmetu zákazky (pozrieť aj prílohy 1a., 1b., 1c., 1d.)
2. Čestné vyhlásenie
3. Kritérium/jednotlivé kritériá na vyhodnotenie ponúk, pravidlá jeho/ich uplatnenia.
4. Zmluva o poskytovaní služby
5. Dotazník uchádzača
6. Podiel plnenia zo zmluvy
7. Čestné vyhlásenie podľa § 32 ZVO

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

**JUDr. Barbora Notová**

vedúca odboru právnych služieb

a verejného obstarávania

Príloha č. 1 Špecifikácia predmetu zákazky

**Opis predmetu zákazky**

Predmetom zákazky je vyhotovenie projektovej dokumentácie pre stavebné povolenie na obnovu meniarne Dolné hony (DSP):

* Zakreslenie skutkového stavu z papierovej formy,
* Stavebná časť v rozsahu hydroizolácie zvislých podzemných stien, rekonštrukcia fasády, strechy – výmena strešnej fólie, výmena klampiarskych prvkov strechy a strešných žľabov, výmena vonkajších oceľových okien za nové, výmena vonkajších vstupných dverí
* Posúdenie na návrh strešných zvodov, výmena zvodov a dopojenie do jestvujúcej dažďovej kanalizácie
* Elektroinštalácia - bleskozvod
* Statické posúdenie rampy a exteriérových schodov, obnova degradovanej vonkajšej prístupovej železobetónovej rampy so schodiskom pri trafokomorách s doplnením oceľového zábradlia na vonkajšom schodisku
* Rekonštrukcia vstupných schodov do objektu, náter kovových častí budovy - zábradlie na vstupných schodoch, náter kovových dverí na trafokomorách, náter rebríka na strechu
* Výkaz výmer materiálu, rozpočet

Predmetom zákazky je vyhotovenie projektovej dokumentácie pre stavebné povolenie na obnovu meniarne Zlaté piesky (DSP):

* Zakreslenie skutkového stavu z papierovej formy,
* Stavebná časť v rozsahu hydroizolácie zvislých podzemných stien, rekonštrukcia fasády, strechy – výmena strešnej fólie, výmena klampiarskych prvkov strechy a strešných žľabov, výmena vonkajších oceľových okien za nové, výmena vonkajších vstupných dverí do objektu
* Posúdenie na návrh strešných zvodov, výmena zvodov a dopojenie do jestvujúcej dažďovej kanalizácie
* Elektroinštalácia - bleskozvod
* Obnova vonkajšej prístupovej železobetónovej rampy so schodiskom pri trafokomorách
* Rekonštrukcia vstupných schodov, náter kovových častí budovy – zábradlia na vstupných schodoch, kovových dverí na trafokomorách, náter rebríka na strechu
* Rekonštrukcia - zhotovenie nového odkvapového železobetónového chodníka
* Výkaz výmer materiálu, rozpočet

Prílohy:

* Ortofotomapa s vyznačením objektov
* Projektová dokumentácia z r. 1984
* Fotodokumentácia objektov

*Poznámka: Možnosť fyzickej obhliadky priestorov po vzájomnej dohode za prítomnosti určeného zamestnanca DPB.*

Kontaktná osoba

Peter Lovecký , lovecky.peter@dpb.sk , +421 911 105 374

Ing. Pavol Janoviak , janoviak.pavol@dpb.sk , +421 918 851 067

Vyhotovenie

* 5 exemplárov v tlačenej forme, pre každý z objektov samostatne
* 2 exempláre na USB nosiči, pre každý z objektov samostatne

**Predpokladaná lehota dodania: 45 dní**

Pozrieť aj prílohy 1a., 1b., 1c., 1d.

Príloha č. 2 Čestné vyhlásenia záujemcu

**Čestné vyhlásenia záujemcu**

záujemca *(obchodné meno a sídlo/miesto podnikania záujemcu alebo obchodné mená a sídla/miesta podnikania všetkých členov skupiny dodávateľov)* ........................ týmto vyhlasuje, že

súhlasí so zmluvnými podmienkami podľa prílohy č. 4 vyzýva na predloženie ponuky v rámci konkrétnej zákazky s názvom „**Projektová dokumentácia obnovy štyroch montážnych kanálov DPB, hala 5, Jurajov dvor\_č. 09\_2024**“.

Podrobná špecifikácia predmetu zákazky je v prílohe Opis predmetu zákazky“,

dokumenty v rámci žiadosti o účasť, ktorá bola v rámci dynamického nákupného systému s názvom „**Projekčné služby modernizácie technickej infraštruktúry**“, predložená elektronicky, spôsobom určeným funkcionalitou informačného systému JOSEPHINE sú zhodné s originálnymi dokumentmi;

a zároveň

ak uchádzač nevypracoval ponuku predkladanú na konkrétnu zákazku zadávanú v rámci dynamického nákupného systému sám, uvedie v tomto čestnom vyhlásení osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

|  |  |
| --- | --- |
| Meno a priezvisko: |  |
| Obchodné meno alebo názov: |  |
| Adresa pobytu, sídlo alebo miesto podnikania: |  |
| Identifikačné číslo(ak je pridelené): |  |

v .................... dňa ........................... ..................................................

 podpis

v .................... dňa ........................... ..................................................

 podpis

*doplniť podľa potreby*

 Príloha č.3- Kritérium/jednotlivé kritériá na vyhodnotenie ponúk, pravidlá jeho/ich uplatnenia.

**KRITÉRIUM NA VYHODNOTENIE PONÚK**

**A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

„Najnižšia cena za dodanie požadovaného predmetu zákazky v EUR bez DPH“

Komisia na vyhodnotenie ponúk prostredníctvom informačného systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov predložené na konkrétnu časť zákazky zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk (ďalej len „kritérium“) určeného v tejto výzve na predkladanie ponúk na konkrétnu zákazku zadávanú v rámci dynamického nákupného systému.

**Kritérium na vyhodnotenie ponúk:** „Najnižšia cena za dodanie požadovaného predmetu zákazky v EUR bez DPH“

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk predložených na konkrétnu zákazku zadávanú v rámci dynamického nákupného systému je najnižšia navrhovaná cena za poskytnutie požadovaného predmetu zákazky v EUR bez DPH.

Všetky ceny uvedené v ponuke uchádzača podľa výzvy na predkladanie ponúk musia byť zaokrúhlené na dve desatinné miesta.

**Pravidlá na uplatnenie kritéria:**

„Najnižšia cena za dodanie požadovaného predmetu zákazky v EUR bez DPH“

Systém JOSEPHINE automatizovane označí ponuku predloženú na konkrétnu zákazku zadávanú v rámci dynamického nákupného systému s najnižšou cenou za prvú, ponuku predloženú na konkrétnu zákazku zadávanú v rámci dynamického nákupného systému s druhou najnižšou cenou za druhú, ponuku predloženú na konkrétnu zákazku zadávanú v rámci dynamického nákupného systému s tretou najnižšou cenou za tretiu, atď. Ponuku uchádzača predloženú na konkrétnu zákazku zadávanú v rámci dynamického nákupného systému, ktorú systém JOSEPHINE automatizovane vyhodnotil podľa predmetného kritéria za prvú, t. j. úspešnú ponuku odporučí komisia na vyhodnotenie ponúk, obstarávateľskej organizácii prijať.

Obstarávateľská organizácia stanovuje pre prípad zhody ponúk uchádzačov rozhodné kritérium, ktoré stanoví, ktorá ponuka je úspešnou.

Obstarávateľská organizácia stanovila nasledovné rozhodné kritérium, ktoré sa uplatní vzostupnom poradí v prípade, že predchádzajúce rozhodné kritérium je zhodné:

1. Kratšia lehota dodania

Príloha č. 4 Zmluva tvorí samostatnú časť tejto Výzvy

Príloha č. 5 Dotazník uchádzača tvorí samostatnú časť tejto Výzvy